De Glockn wern noch Greaß untaschiedn, so is a 35er a Glockn mit na Heahn vo 35 cm. Vo 20 cm bis 90 cm wern (in 5er bzw. 10er-Schriad untaschiedn) olle Greaßn vawendt, wobei de kloanarn Glockn mehr vo de Jingan bnutzt wern. Duach de vaschiedanan Greaßn ergem se aa untaschiedliche Tonlagn. Freahra san de Glockn gschmiedt (z.xa0B. aus Messing) worn, heitzdog aus Blech gschnittn und zu der Form zammbong, oschliaßnd entweda galvanisiert oda lackiert. Nua da Köppe werd no gschmiedt. De Reaman bstehna aus Leda, je noch Glockngreaß wern Breitn zwischen 5 cm und 12 cm vaorbat, duach a Schnoin is a Eaffnen bzw. a Längvaändarung meagle. Neba schlichte Ledareama gibts aa reich vazierte mit eigflochtane bunte Bända.